Keskustelu:Evoluutioteorian yhteiskunnalliset vaikutukset

message: Olisi hyvä lisätä myös osio, miten Darwinin teoria on muuttanut politiikkaa. Esimerkiksi eugenetiikka on saanut vaikutteita evoluutioteoriasta ja Karl Marx luki myös kyseisen kirjan tarkkaan. Vaikka tuntuisi ikävältä kirjoittaa jotain negatiivista evoluutioteorian vaikutuksista, sitäkään ei pidä jättää pois.86.50.9.167 26. huhtikuuta 2008 kello 11.01 (UTC)

message: Artikkelin faktinen informaatiosisältö aiheeseensa liittyen on nolla. Ala-artikkeleissa voi olla aiheeseen liittyvää tietoa, mutta tässä artikkelissa sitä ei ole hitustakaan. Pois näillä näkymin. -- Cimon Avaro 17. syyskuuta 2023 kello 13.34 (EEST)
replies: text: Mielenkiintoista olisi kuulla mitä mieltä @Thi ja @KLS ovat tästä artikkelista nykyään? Iivarius (keskustelu) 26. syyskuuta 2023 kello 19.40 (EEST)
replies: text: : Ymmärtääkseni aihe on kyllä hyvinkin merkittävä ja artikkeli on poistokeskustelussa vain nykytilansa vuoksi, ei merkittävyyssyistä. Kyllä sekin, mitä tässä jo nyt sanotaan, epäilemättä kuuluu aiheeseen, mutta tämä on vasta tynkä. (Tynkä -merkintä olisikin mielestäni ollut asianmukaisempi kuin poistokeskusteluun asettaminen.)  Voisin parinkin kirjallisen lähteen perusteella laajentaa tätä melkoisesti, mutta mieluummin vasta sitten, kun (jos) keskustelussa on todettu, että aiheesta ylipäänsä halutaan artikkeli. -KLS (keskustelu) 28. syyskuuta 2023 kello 10.07 (EEST)

text: : Sopiiko, että käytän laajennuksen pohjana kielilinkistä avautuvaa engl. Wikipedian artikkelia (:en:Social effects of evolutionary theory) ja suomennan sen? En konekäännöksellä vaan ajatuksella siten, että tuloksena on kielenhuollonkin kannalta moitteetonta kieltä. -KLS (keskustelu) 28. syyskuuta 2023 kello 10.11 (EEST)
replies: text: ::Tämä olisi huomattavan paljon parempi tapa toimia. En todellakaan kyseenalaista merkittävyyttä, enkä edes väitä etteikö nykyiseltä pohjalta voisi rakentaa asiallisenkin artikkelin johon nämä ala-artikkeliviittaukset olisivat ihan ok, jos itse osioissa olisi lihaa luiden päällä. Missään tapauksessa en jarruttelisi artikkelin parannusta, ja olisin jopa täysin valmis keskeyttämään poistokeskustelun, jollei muilla ole vastalauseita, jo puhtaasti sillä oletuksella että mielenkiintoa on kohentaa artikkelia sisältörikkaammaksi. -- Cimon Avaro 28. syyskuuta 2023 kello 13.23 (EEST)

text: Pääosin toteutettu. Engl. Wikipedian ohella käytin myös muutamaa suomenkielistä lähdettä ja täydensin tekstiä niistä saaduilla tiedoilla. Engl. Wikipediassa oleva juutalaisten käsityksiä koskeva osio vaikutti kuitenkin artikkelin muihin osuuksiin nähden aivan suhteettoman pitkältä, joten lyhensin sitä huomattavasti, mutta lyhentämänänikin se muodostaa silti edelleenkin ehkä ylipitkän osan artikkelista. Lisäksi se lienee hieman aiheen vierestä ja käsittelee pikemminkin suhtautumista evoluutioteoriaan kuin sen yhteiskunnallisia vaikutuksia. -KLS (keskustelu) 18. lokakuuta 2023 kello 20.55 (EEST)
replies: text: :Kiitos työstäsi. Poistokeskustelu voitaneen nyt päättää ja siirtyä tavanomaiseen artikkelin kehittämiseen tähtäävään keskusteluun? Iivarius (keskustelu) 18. lokakuuta 2023 kello 23.40 (EEST)
thread_title:  Poistokeskustelu